Mahtava asunto ja keskellä Prahaa! Saavuimme myöhään illalla suoraan kentältä ja meitä oli vastassa ihastuttava isoäiti. Hän opasti meitä asuntoon liittyvissä asioissa, kuten kulku sinne, lukitukset jne.
Hän ei puhunut kuin muutaman sanan saksaa ja tietenkin tsekin kieltä mutta olimme koko ajan matkapuhelin yhteydessä pojanpoikaan englanninkielellä. Majoittuminen sujui hyvin. Huoneisto on satoja vuosia vanhassa talossa ja se on remontoitu nykyaikaiseksi. Korkeat huoneet huokuvat menneen ajan tunnelmaa. Asunnossa on kaksi wc:tä joista toisessa kylpyamme ja suihku, toisessa wc ja pyykinpesukone. Kylppärit ovat varustettu lattialämmityksellä ja lämmintä vettä tulee riittävästi sekä tasaisesti.
Keittiö on pieni mutta riittävästi varusteltu, emme laittaneet ruokaa matkamme aikana. Meille kerrottiin, että hanavesi on juotavaa. Talo oli koko matkan ajan niin hiljainen, että kuvittelimme asuvamme siinä yksin. Kaikki mitä huoneiston varustelusta oli kerrottu piti paikkansa myös se, että asunto oli siisti. Meidän matkaseurue koostui kolmesta yli kuusikymmenvuotiaasta miehestä ja meille tärkeä asia oli, että saimme jokainen oman makuuhuoneen. Matkamme ajankohta oli maaliskuun puoliväli ja kesto oli 5 vuorokautta. Itse olen käynyt Prahassa lukuisia kertoja mutta matkakumppanini eivät. Toinen oli ensimmäistä kertaa ja toinen oli käynyt kerran noin neljäkymmentä vuotta sitten. Halusin näyttää matkakumppaneillemme nähtävyyksiä kävellen ja tämä oli syynä siihen miksi päädyin valitsemaan tämän asunnon. Ajankohta ja kelit myös suosivat meitä eikä vielä ollut turisteja liikaa. Asunnolta kävelee 15 minuutissa jokapuolelle keskustaa. Läheltä löytyvät: nähtävyydet, julkiset kulkuvälineet, ravintolat, kaupat, jazzklubit jne.
Meidän suosikki ravintola(aamupala) sijaitsi vieressä noin minuutin matkan päässä. Emme tarvinneet omistajien apua oleskelumme aikana mutta meihin oltiin kyllä yhteydessä jos jotain toiveita olisi ollut.
Päivämme kuluivat kävelykierroksilla, museoissa, taidenäyttelyissä, panimovierailuissa, jalkapallo-ottelussa ja illat ruokaravintoloissa sekä jazzklubeilla.
Lentomme takaisin Suomeen lähti myöhään illalla ja saimme pitää huoneiston lähtöömme saakka koska seuraavaksi päiväksi ei ollut varausta. Saimme nauttia tsekkiläisestä vieraanvaraisuudesta lomamme aikana josta suuret kiitokset Pecunialle ja hänen perheelleen, erityisesti ihastuttavalle isoäidille. Suosittelemme tätä asuntoa kaikille jotka haluavat majoittua Prahassa vähän paremmin.